Ζάζαρη

Η Ζάζαρη, επίσης γνωστή ως Λίμνη Αγίων Θεοδώρων, είναι μικρή λίμνη που βρίσκεται στα νότια του νομού Φλώρινας, στους πρόποδες του όρους Βέρνο της Μακεδονίας. Είναι μία από τις λίμνες της υδρολογικής λεκάνης που σχηματίζεται ανάμεσα στα όρη Βέρνο, Βόρας, Άσκιο και Βέρμιο και που περιλαμβάνει ακόμα τις λίμνες Βεγορίτιδα, Πετρών και Χειμαδίτιδα. Η Ζάζαρη έχει έκταση περίπου 2 τ.χλμ. και βρίσκεται σε υψόμετρο 602 μέτρων. Το μέσο βάθος της είναι 4,6 μέτρα. Τροφοδοτείται από το μικρό ποτάμι του Σκλήθρου που πηγάζει από το Βέρνο και αυτή με την σειρά της τροφοδοτεί την γειτονική της λίμνη Χειμαδίτιδα. Η Ζάζαρη και η γειτονική της Χειμαδίτιδα ανήκουν στο δίκτυο Natura 2000 με τον κωδικό GR 1340005. Οικισμοί Τα χωριά που βρίσκονται κοντά στη Ζάζαρη είναι, το Λιμνοχώρι (στην ανατολική όχθη της λίμνης), τα Βαλτόνερα, οι Ανάργυροι και το Σκλήθρο. Φωτοθήκη Παραπομπές Εξωτερικοί σύνδεσμοι Πολυμέσα σχετικά με το θέμα Ζάζαρη στο Wikimedia Commons